Verdwaalde drome – wolfshadowwhispers
In my verdwaalde drome waar my masker val
Soek ek jou gesig agter joune
Elke aand word ‘n maskerbal
In diep groen woude
Saggies fluister jy my naam
Soos ‘n nimf in die dennegroen
Amper asof jy, skaam
My met jou woorde soen
In my verdwaalde drome sien ek ‘n plek
Iewers tussen skadu en skemer
Dit lei my na jou, en ek
Voel alles in my mymer
Sal ek jou sien as jou masker val
Of is jy net ‘n wasem
Sal ek jou voel of is ek mal
In elke sagte asem
Dryf ek soos op ‘n duister see en hoop ek vind jou wal
laas week geskryf toe ek siek was
Foto ‘herskep’ vir die gedig
Masker, skadu, skemer, verdwaalde, Wasem
4 thoughts on “Verdwaalde drome”
Maart 14, 2017 at 4:13 nm
“Amper asof jy, skaam
My met jou woorde soen”
Maart 14, 2017 at 8:19 nm
Dankie vir die groot kompliment. EK is nogal trots oor hoe die gedig uitgekom het myself
Maart 14, 2017 at 8:22 nm
Jy kan met reg
Maart 14, 2017 at 8:27 nm